
Projekteerimistingimuste määramine
(Linda tn.4 hoone 5.korruse ruumide rekonstrueerimine linnaarhiivihoidla tarbeks)

Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19  lõikele 3 ning Narva Linnavolikogu 26.08.2004 määrusele nr 42/38 “Narva Linnavalitsuse projekteerimistingimuste määramise delegeerimise õigus”   


Narva Linnavalitsus annab korralduse:


Määrata projekteerimistingimused Linda tn.4 hoone 5.korruse ruumide linnaarhiivihoidlaks rekonstrueerimise ehitusprojekti koostamiseks järgnevalt:             

	1. ÜLDANDMED



	1.1  Tellija
 
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht, algandmed                                         
	Narva linn, Linda tn.4
Rekonstrueeritavate ruumide pindala 141,6 m2
Maakasutuse sihtotstarve: ärimaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 05.05.08.a avaldus nr 813/1-12 
Arkadi Nikolajev- Kommunaalmajandusosakonna juhataja direktori ülesannetes
1.4.2 Ehitusseadus, Arhiiviseadus, Arhiivieeskiri, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




Projekti koostamise eesmärgiks on Linda tn.4 hoone 5.korruse ruumide rekonstrueerimine linnaarhiivihoidla tarbeks ilma kandvate seinte likvideerimiseta.
	3. ÜLDNÕUDED




3.1  Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Arhiiviseadus;

- Arhiivieeskiri;

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.2    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3    Projekt peab olema heaks kiidetud kõigil ehitusseadusega ettenähtud juhtudel.

3.4    Esitada projekti nimetus vastavalt projekteerimistingimustele.

3.5    Väljastatud projekteerimistingimused lisada projekti kausta.
3.6    Projekti koosseisus esitada originaalkooskõlastused.

3.7    Esitada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
3.8    Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1    Nõuded arhiivihoidlale:
- Hoidla põranda kandevõime peab olema vähemalt 6 kN/m2 ning kompaktriiulite puhul 12 kN/m2 kohta. Hoidla põranda kandevõime peab vastama arhivaalide paigutusele hoidlas.

- Aknale näha ette 1) turvakardinad või trellid, 2) UV-filtrid ja kardinad või ruloo.

- Hoidla sisustatakse töödeldud puidust või metallist riiulite või kappidega. Riiulite ja kappide konstruktsioon, mõõtmed ja paigutus hoidlas peavad vastama säilitustingimuste nõuetele.

- Hoidla väljapääsuteedel peab olema pimedas nähtav märgistus.

- Hoidlas tagatakse võimalikult stabiilne temperatuuri- ja niiskusrežiim jne.
4.2    Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Lammutatavad ja uued vaheseinad näidata korruseplaanil. Esitada uute vaheseinte spetsifikatsioon.

4.2    Aknaraamide vahetamine: olemasolevates mõõtmetes. 
4.3    Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
4.4    Tehnosüsteemide rekonstrueerimine.
4.5    Asendiplaan: näidata sisse- ja väljasõit krundilt, parkimiskohtade paiknemine jne.
4.6    Tuleohutusmeetmed, keskkonnakaitsemeetmed ja jäätmekäitlus: lahendada projekti koosseisus.
4.7    Projekti koosseisus esitada lisaks:   
- situatsiooniskeem,

- ruumide inventeerimisplaanid,

- põrandate plaan ja lõiked,

- avade täitmise plaan,

- akende ja uste eksplikatsioon,

- mööbli ja seadmete paigaldamise plaan jne.

	5. INSENERTEHNILISED ERITINGIMUSED



Vajadusel projekti koosseisus esitada insener-tehniline projektlahendus elektrivarustusele, ventilatsioonile ning valve- ja tuletõrjesignalisatsioonile jne.
	6. ERITINGIMUSED




Enne projekteerimise algust tuleb läbi viia mitteeluruumide seisundi tehniline ekspertiis. Välja selgitada põranda tugevdamise võimalused koos riskide välja toomise ning soovitavate tööde teostamisega. Otsus lisada projekti kausta. 

	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Narva Linnavalitsuse Linnavara ja-Majandusameti kommunaalmajanduse osakond. 
7.3     Hoone kaasomanik.                               
7.4     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1    Korraldus jõustub teatavaks tegemisest.
8.2    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea
	[image: image4.png]



Ants Liimets

	
	Linnasekretär

